A cunsulta sarda contr’à l’occupazione militara chjama ad unisce tutte e sarde e tutti i sardi, sulidarii, in ogni parti di u mondu è vulendu diffenda issa Tarra, pà cinqui ghjorni di cunfronti suciali chi pudaranu esse u fundamente teoricu è pràticu, propedeuticu pà un autumnnu d’imbarramenti è d’azioni contr’à tutt attività militara in Sardegna. U parcorsu d’issa cunsulta, quit’annu si cuncritiza in diverse tappe. U campeghju hè vistu com’è una pussibilità reale di sucializzazione, di scambii d’infurmazioni utile, strumenti d’una mossa crescente, pà fa nasce cumplicità è spartera trà i cullettivi, i citadini è l’associi d’accunsentu incù issu prughjettu, è chi sò oghje, sgangarati in ogni parti di a Sardegna. Avemu dicisu d’urganizzà issu campeghju contr’à l’occupazione militara di a Sardegna dà u 7 à à l’11 di sittembre pà pà parmette à tutti i studienti d’esse qui è di cuntribuì à i workshops, natti d’i scontri di a cunsulta di Bauladu è Oristano. U campeghju si svugliarà in u vede magnificu di u Bosco di Selene, accissibile dà a SS198, à pochi minuti di Lanusei. Indecisi trà u Sulcis e l’Ogliastra, a facilità pà certi cumpagni di rendesi in issu locu è a dispusizione d’issu locu à accoglie issu tippu d’avvinimentu ci hà fattu sceglie u capulocu d’Ogliastra. Di u nostru puntu di vista, hè impurtante di prisintà una thema tanta squisita mezzu à un tirritoriu duva si trova u più grande puligonu d’Auropa, u puligonu interforze di u Salto di Quirra (PISQ) ; Duva si trova u tribunale chi uspita u prucessu d’affaraccii ambientali e sanitari ligati à issu puligonu è si eseguitanu i pani di ricunverzione è a schiavitura muderna pruposte dà u Partitu Dimucràticu com’è u rughjone aerospaziale di a Sardegna chi cuncerna l’aeroportu di Tortolì tantu ch’issu PISQ. Ci pare ancu impurtante di movi ci in un tarritoriu duva hè nattu un novu cumitatu, Ogliastra-Serabus contr’à l’occupazione militara, cun quale spartaremu sperienzi è lotte cumminedu pà u campeghju. Si i punti durante e cunsulte eranu di radiccarsi annantu à i tarritorii, di limità u cagliaricentrismu è di fa chi a participazione fusse orizontale è spara, ci pare chi urganizà issu tippu di campeghju in Lanusei ne sia u più bellu esempiu.